Lav et referat af nedenstående tekst:

Tekst:
Den nordjyske bestseller-forfatter Hanne-Vibeke Holst var lørdag på besøg på Hjørring Bibliotek for at signere bøger og fortælle om sin nye roman Undskyldningen. Romanen er et slægtsdrama, der følger en nordjysk familie igennem tre generationer fra besættelsestiden og frem til i dag. Hanne-Vibeke Holst kommer oprindeligt fra Løkken, og hun blev for alvor kendt i den brede offentlighed for sine tre romaner Kronprinsessen, Kongemordet og Dronningeofret, der alle handler om kvinder, politik og magt. Sidstnævnte vandt hun De Gyldne Laurbær for i 2009. Nu har hun foretaget et markant emneskift og skrevet en historisk roman, men det får ikke den populære forfatter til at frygte for at miste læsere. - Jeg er faktisk vant til at mine læsere er meget trofaste, de følger med, så det er jeg ikke så bange for, forklarer Hanne-Vibeke Holst. Du kan måske endda kapre nye nordjyske læsere ved at skildre en nordjysk familie? - Ja, det kan da være, at der ligefrem kommer nogle nye til, siger hun og griner. Lørdag d. 12. nov. sender TV2/Nord kulturmagasinet Salsa, hvor Hanne-Vibeke Holst fortæller mere om sin nye bog og om sin fortid i Løkken.

Referat:
Hanne-Vibeke Holst mødte sine læsere på Hjørring Bibliotek lørdag formiddag.